title: 2005/794/ES: Rozhodnutie Rady z 20. septembra 2005 o podpise Dohody medzi Európskym spoločenstvom a Dánskym kráľovstvom, v mene Spoločenstva, o doručovaní súdnych a mimosúdnych písomností v občianskych alebo obchodných veciach

text:
               17.11.2005

               SK

               Úradný vestník Európskej únie

               L 300/53

         ROZHODNUTIE RADY
   z 20. septembra 2005
   o podpise Dohody medzi Európskym spoločenstvom a Dánskym kráľovstvom, v mene Spoločenstva, o doručovaní súdnych a mimosúdnych písomností v občianskych alebo obchodných veciach
   (2005/794/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 61 písm. c) v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               V súlade s článkami 1 a 2 Protokolu o postavení Dánska, pripojeného k Zmluve o Európskej únii a Zmluve o založení Európskeho spoločenstva, ustanovenia nariadenia Rady (ES) č. 1348/2000 z 29. mája 2000 o doručovaní súdnych a mimosúdnych písomností v občianskych a obchodných veciach v členských štátoch (1) nie sú pre Dánsko záväzné a Dánsko nepodlieha ich uplatňovaniu.

               (2)

               Rozhodnutím z 8. mája 2003 Rada výnimočne splnomocnila Komisiu rokovať o dohode medzi Európskym spoločenstvom a Dánskym kráľovstvom o rozšírení pôsobnosti vyššie uvedeného nariadenia na Dánsko.

               (3)

               Komisia v mene Spoločenstva dojednala túto dohodu s Dánskym kráľovstvom.

               (4)

               Spojené kráľovstvo a Írsko v súlade s článkom 3 Protokolu o postavení Spojeného kráľovstva a Írska, pripojeného k Zmluve o Európskej únii a Zmluve o založení Európskeho spoločenstva, sa zúčastňujú na prijímaní a uplatňovaní tohto rozhodnutia.

               (5)

               V súlade s článkami 1 a 2 vyššie uvedeného Protokolu o postavení Dánska sa Dánsko nezúčastňuje na prijímaní tohto rozhodnutia a nie je ním viazané ani nepodlieha jeho uplatňovaniu.

               (6)

               Dohoda, parafovaná v Bruseli 17. januára 2005, by sa mala podpísať,

         ROZHODLA TAKTO:
   Článok 1
   Podpis Dohody medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach sa týmto schvaľuje v mene Spoločenstva, s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať v mene Spoločenstva dohodu, s výhradou jej uzavretia.

      V Bruseli 20. septembra 2005

            Za Radu

            predsednička

         M. BECKETT

      (1)  Ú. v. ES L 160, 30.6.2000, s. 37.
    ---documentbreak---

               17.11.2005

               SK

               Úradný vestník Európskej únie

               L 300/55

         DOHODA
   medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach
   EURÓPSKE SPOLOČENSTVO, ďalej len „Spoločenstvo“,
   na jednej strane a
   DÁNSKE KRÁĽOVSTVO, ďalej len „Dánsko“,
   na strane druhej,
   SO ŽELANÍM, aby sa zlepšil a urýchlil prenos súdnych a mimosúdnych písomností v občianskych alebo obchodných veciach medzi Dánskom a ostatnými členskými štátmi Spoločenstva,
   BERÚC DO ÚVAHY, že na tento účel má prenos prebiehať priamo medzi miestnymi orgánmi určenými zmluvnými stranami,
   BERÚC DO ÚVAHY, že rýchlosť v prenose oprávňuje použiť všetky vhodné prostriedky za predpokladu, že sú dodržané určité podmienky, pokiaľ ide o zrozumiteľnosť a spoľahlivosť obdržaných písomností,
   BERÚC DO ÚVAHY, že bezpečnosť v prenose vyžaduje, aby sa k písomnosti, ktorá má byť postúpená, priložil predtlačený formulár, ktorý bude vyplnený v jazyku krajiny, kde sa doručenie vykonáva, alebo v inom jazyku akceptovanom prijímajúcim členským štátom,
   BERÚC DO ÚVAHY, že na zabezpečenie efektívnosti tejto dohody by sa možnosť odmietnuť doručenie písomností mala obmedziť na výnimočné situácie,
   KEĎŽE Dohovor o doručovaní súdnych a mimosúdnych písomností v občianskych alebo obchodných veciach v členských štátoch Európskej únie, ktorý vypracovala Rada Európskej únie aktom z 26. mája 1997 (1), nenadobudol platnosť a mala by byť zabezpečená táto kontinuita výsledkov rokovaní pre uzavretie dohovoru,
   KEĎŽE hlavný obsah tohto dohovoru bol prevzatý nariadením Rady (ES) č. 1348/2000 z 29. mája 2000 o doručovaní súdnych a mimosúdnych písomností v občianskych a obchodných veciach v členských štátoch (2) („nariadenie o doručovaní písomností“),
   ODVOLÁVAJÚC SA na Protokol o postavení Dánska priložený k Zmluve o Európskej únii a k Zmluve o založení Európskeho spoločenstva („Protokol o postavení Dánska“), podľa ktorého nariadenie o doručovaní písomností nie je uplatniteľné v Dánsku a ani preň nie je záväzné,
   SO ŽELANÍM, aby sa ustanovenia tohto nariadenia o doručovaní písomností, jeho budúce zmeny a doplnenia a s ním súvisiace vykonávacie opatrenia uplatňovali podľa medzinárodných právnych predpisov na vzťahy medzi Spoločenstvom a Dánskom, ktorý je členským štátom so zvláštnym postavením s ohľadom na hlavu IV Zmluvy o založení Európskeho spoločenstva,
   ZDÔRAZŇUJÚC význam náležitej koordinácie medzi Spoločenstvom a Dánskom so zreteľom na rokovanie a závery medzinárodných dohôd, ktoré môžu ovplyvniť alebo zmeniť rozsah pôsobnosti nariadenia o doručovaní písomností,
   ZDÔRAZŇUJÚC, že Dánsko by sa malo usilovať podieľať sa na medzinárodných dohodách uzavretých Spoločenstvom, kde je účasť Dánska na takýchto dohodách dôležitá pre jednotné uplatňovanie nariadenia o doručovaní písomností a tejto dohody,
   UVÁDZAJÚC, že Súdny dvor Európskych spoločenstiev by mal mať právomoc, aby zabezpečil jednotné uplatňovanie a výklad tejto dohody vrátane ustanovení nariadenia o doručovaní písomností a akýchkoľvek vykonávacích opatrení Spoločenstva, ktoré sú súčasťou tejto dohody,
   ODVOLÁVAJÚC SA na právomoc delegovanú na Súdny dvor Európskych spoločenstiev podľa článku 68 ods. 1 Zmluvy o založení Európskeho spoločenstva na vydanie predbežných rozhodnutí o otázkach platnosti a výkladu aktov inštitúcií Spoločenstva na základe hlavy IV zmluvy, vrátane platnosti a výkladu tejto dohody, a na skutočnosť, že, ako vyplýva z Protokolu o postavení Dánska, toto ustanovenie nie je uplatniteľné v Dánsku a ani preň nie je záväzné,
   BERÚC DO ÚVAHY, že Súdny dvor Európskych spoločenstiev by mal mať právomoc za rovnakých podmienok na vydanie predbežných rozhodnutí o otázkach platnosti a výkladu tejto dohody, ktoré predkladá dánsky súdny dvor alebo tribunál, a že dánske súdy a tribunály by mali z tohto dôvodu požiadať o predbežné rozhodnutia za rovnakých podmienok, aké majú súdy a tribunály ostatných členských štátov s ohľadom na výklad nariadenia o doručovaní písomností a jeho vykonávacích opatrení,
   ODVOLÁVAJÚC SA na ustanovenie, že podľa článku 68 ods. 3 Zmluvy o založení Európskeho spoločenstva Rada Európskej únie, Európska Komisia a členské štáty môžu požiadať Súdny dvor Európskych spoločenstiev o vydanie rozhodnutia týkajúceho sa otázky výkladu aktov inštitúcií Spoločenstva založených na hlave IV Zmluvy, vrátane výkladu tejto dohody, a na skutočnosť, že, ako vyplýva z Protokolu o postavení Dánska, toto ustanovenie nie je uplatniteľné v Dánsku a ani preň nie je záväzné,
   BERÚC DO ÚVAHY, že by sa mala Dánsku, za rovnakých podmienok, aké majú ostatné členské štáty s ohľadom na nariadenie o doručovaní písomností a jeho vykonávacie opatrenia, poskytnúť možnosť požiadať Súdny dvor Európskych spoločenstiev o vydanie rozhodnutí o otázkach týkajúcich sa výkladu tejto dohody,
   ZDÔRAZŇUJÚC, že podľa dánskych právnych predpisov by mali súdy v Dánsku – pri výklade tejto dohody vrátane ustanovení nariadenia o doručovaní písomností a akýchkoľvek vykonávacích opatrení Spoločenstva, ktoré sú súčasťou tejto dohody – náležite prihliadnuť k nálezom v judikatúre Súdneho dvora Európskych spoločenstiev a súdov členských štátov Európskych spoločenstiev s ohľadom na ustanovenia nariadenia o doručovaní písomností a akýchkoľvek vykonávacích opatrení Spoločenstva,
   BERÚC DO ÚVAHY, že by malo byť možné požiadať Súdny dvor Európskych spoločenstiev o vydanie rozhodnutí o otázkach týkajúcich sa dodržiavania povinností podľa tejto dohody na základe ustanovení Zmluvy o založení Európskeho spoločenstva, ktoré upravujú konania pred Súdnym dvorom,
   KEĎŽE v zmysle článku 300 ods. 7 Zmluvy o založení Európskeho spoločenstva táto dohoda zaväzuje členské štáty; je z uvedeného dôvodu vhodné, aby Dánsko v prípade jej porušenia členským štátom malo možnosť obrátiť sa na Komisiu ako na ochrancu zmluvy,
   SA DOHODLI TAKTO:
   Článok 1
   Účel
   1.   Účelom tejto dohody je uplatňovať ustanovenia nariadenia o doručovaní písomností a jeho vykonávacích opatrení na vzťahy medzi Spoločenstvom a Dánskom v súlade s článkom 2 ods. 1 tejto dohody.
   2.   Cieľom zmluvných strán je dohodnúť sa na jednotnom uplatňovaní a výklade ustanovení nariadenia o doručovaní písomností a jeho vykonávacích opatrení vo všetkých členských štátoch.
   3.   Ustanovenia článku 3 ods. 1, článku 4 ods. 1 a článku 5 ods. 1 tejto dohody vyplývajú z Protokolu o postavení Dánska.
   Článok 2
   Spolupráca pri doručovaní písomností
   1.   Ustanovenia nariadenia o doručovaní písomností, ktoré je priložené k tejto dohode a je jej súčasťou, spolu s jeho vykonávacími opatreniami prijatými podľa článku 17 nariadenia a – s ohľadom na vykonávacie opatrenia prijaté po nadobudnutí platnosti tejto dohody – implementovanými Dánskom tak, ako je uvedené v článku 4 tejto dohody, a informácie, ktoré si členské štáty oznámili podľa článku 23 nariadenia, sa podľa medzinárodných právnych predpisov uplatňujú na vzťahy medzi Spoločenstvom a Dánskom.
   2.   Dátum nadobudnutia platnosti tejto dohody sa uplatní namiesto dátumu uvedeného v článku 25 nariadenia.
   Článok 3
   Zmeny a doplnenia k nariadeniu o doručovaní písomností
   1.   Dánsko sa nezúčastňuje na prijímaní zmien a doplnení k nariadeniu o doručovaní listín a žiadne takéto zmeny a doplnenia nie sú uplatniteľné v Dánsku a ani preň nie sú záväzné.
   2.   Pri každom prijatí zmien a doplnení k nariadeniu Dánsko oznámi Komisii svoje rozhodnutie, či implementuje obsah takýchto zmien a doplnení. Oznámenie formou notifikácie sa poskytne v čase prijatia zmien a doplnení alebo do 30 dní po ich prijatí.
   3.   Ak sa Dánsko rozhodne, že bude implementovať obsah zmien a doplnení, v oznámení sa uvedie, či sa implementácia uskutoční administratívnou cestou alebo si vyžaduje parlamentné schválenie.
   4.   Ak sa v oznámení uvádza, že implementácia sa môže uskutočniť administratívnou cestou, uvedie sa v ňom i to, že všetky nevyhnutné administratívne opatrenia nadobudnú účinnosť v deň, keď nadobudnú účinnosť zmeny a doplnenia k nariadeniu, alebo že nadobúdajú účinnosť v deň oznámenia, podľa toho, ktorý dátum nastane neskôr.
   5.   Ak sa v oznámení uvádza, že na implementáciu je potrebné parlamentné schválenie v Dánsku, uplatňujú sa tieto pravidlá:

               a)

               legislatívne opatrenia v Dánsku nadobudnú účinnosť v deň nadobudnutia účinnosti zmien a doplnení k nariadeniu alebo do šiestich mesiacov po oznámení, podľa toho, ktorý dátum nastane neskôr;

               b)

               Dánsko oznámi Komisii deň, ktorým nadobudnú účinnosť vykonávacie legislatívne opatrenia.

         6.   Oznámením Dánska o tom, že obsah zmien a doplnení bol v Dánsku implementovaný, v súlade s odsekmi 4 a 5, vznikajú podľa medzinárodných právnych predpisov Dánsku a Spoločenstvu vzájomné povinnosti. Zmeny a doplnenia k nariadeniu predstavujú zmeny a doplnenia k tejto dohode a považujú sa za prílohy k tejto dohode.
   7.   V prípade, že:

               a)

               Dánsko oznámi svoje rozhodnutie, že neimplemetuje obsah týchto zmien a doplnení; alebo

               b)

               Dánsko nepredloží oznámenie v rámci lehoty 30 dní stanovenej v odseku 2; alebo

               c)

               legislatívne opatrenia v Dánsku nenadobudnú účinnosť v rámci lehôt stanovených v odseku 5;

         sa táto dohoda považuje za ukončenú, pokiaľ strany nerozhodnú inak do 90 dní alebo, v situácii uvedenej v písmene c), legislatívne opatrenia v Dánsku nenadobudnú účinnosť v tej istej lehote. Zánik nadobúda účinnosť tri mesiace po uplynutí lehoty 90 dní.
   8.   Žiadosti, ktoré boli zaslané pred dňom zániku dohody, ako sa uvádza v odseku 7, nie sú týmto dotknuté.
   Článok 4
   Vykonávacie opatrenia
   1.   Dánsko sa nezúčastňuje prijímania stanovísk výboru uvedeného v článku 18 nariadenia o doručovaní písomností. Vykonávacie opatrenia prijaté podľa článku 17 tohto nariadenia nie sú uplatniteľné v Dánsku a ani preň nie sú záväzné.
   2.   Pri každom prijímaní vykonávacích opatrení podľa článku 17 nariadenia sa vykonávacie opatrenia oznámia Dánsku. Dánsko oznámi Komisii svoje rozhodnutie, či implementuje obsah vykonávacích opatrení. Oznámenie sa poskytne po prijatí vykonávacích opatrení alebo do 30 dní po ich prijatí.
   3.   V oznámení sa uvádza, že všetky nevyhnutné administratívne opatrenia v Dánsku nadobudnú účinnosť v deň, keď nadobudnú účinnosť vykonávacie opatrenia, alebo že nadobúdajú účinnosť v deň oznámenia, podľa toho, ktorý dátum nastane neskôr.
   4.   Oznámením Dánska o tom, že obsah vykonávacích opatrení bol v Dánsku implementovaný, vznikajú podľa medzinárodných právnych predpisov Dánsku a Spoločenstvu vzájomné povinnosti. Vykonávacie opatrenia potom budú súčasťou tejto dohody.
   5.   V prípade, že:

               a)

               Dánsko oznámi svoje rozhodnutie, že neimplemetuje obsah vykonávacích opatrení; alebo

               b)

               Dánsko nepredloží oznámenie v rámci lehoty 30 dní stanovenej v odseku 2;

         sa táto dohoda považuje za ukončenú, pokiaľ strany nerozhodnú inak do 90 dní. Zánik dohody nadobúda účinnosť tri mesiace po uplynutí lehoty 90 dní.
   6.   Žiadosti, ktoré boli zaslané pred dňom zániku dohody, ako sa uvádza v odseku 5, nie sú týmto dotknuté.
   7.   Ak si vo výnimočných prípadoch implementácia vyžaduje parlamentné schválenie v Dánsku, podľa odseku 2 to Dánsko uvedie v oznámení a uplatnia sa ustanovenia článku 3 ods. 5 až 8.
   8.   Dánsko oznámi Komisii informácie uvedené v článkoch 2, 3, 4, 9, 10, 13, 14, 15, 17 písm. a) a 19 nariadenia o doručovaní písomností. Komisia uverejní tieto informácie spolu s náležitými informáciami o členských štátoch. Príručka a glosár vypracovaný podľa článku 17 tohto nariadenia obsahuje taktiež náležité informácie o Dánsku.
   Článok 5
   Medzinárodné dohody, ktoré majú vplyv na nariadenie o doručovaní písomností
   1.   Medzinárodné dohody uzavreté Spoločenstvom pri vykonávaní svojich vonkajších právomocí založených na pravidlách nariadenia o doručovaní písomností nie sú uplatniteľné v Dánsku a ani preň nie sú záväzné.
   2.   Dánsko sa zdrží uzavretia medzinárodných dohôd, ktoré môžu ovplyvňovať alebo zmeniť rozsah pôsobnosti nariadenia o doručovaní písomností, ako je priložené k tejto dohode, pokiaľ na to Spoločenstvo neudelilo súhlas a neboli prijaté dostatočné opatrenia v súvislosti so vzťahom medzi touto dohodou a príslušnou medzinárodnou dohodou.
   3.   Počas rokovaní o medzinárodných dohodách, ktoré môžu ovplyvňovať alebo zmeniť rozsah pôsobnosti nariadenia o doručovaní písomností priloženého k tejto dohode, bude Dánsko koordinovať svoje stanovisko so Spoločenstvom a zdrží sa akéhokoľvek konania, ktoré by ohrozovalo ciele koordinovaného stanoviska Spoločenstva v rámci jeho oblasti právomocí pri takýchto rokovaniach.
   Článok 6
   Právomoc Súdneho dvora Európskych spoločenstiev vo vzťahu k výkladu dohody
   1.   Ak vznikne otázka týkajúca sa platnosti alebo výkladu tejto dohody v prípade prejednávanom pred dánskym súdom alebo tribunálom, tento súd alebo tribunál požiada Súdny dvor o vydanie rozhodnutia o tejto otázke vždy, keď by bol o vydanie rozhodnutia za rovnakých okolností požiadaný súd alebo tribunál iného členského štátu Európskej únie s ohľadom na nariadenie o doručovaní písomností a jeho vykonávacie opatrenia uvedené v článku 2 ods. 1 tejto dohody.
   2.   Podľa dánskych právnych predpisov berú súdy v Dánsku pri výklade tejto dohody náležitý ohľad rozhodnutia v judikatúre Súdneho dvora, pokiaľ ide o ustanovenia nariadenia o doručovaní písomností a akýchkoľvek vykonávacích opatrení Spoločenstva.
   3.   Dánsko môže, rovnako ako Rada, Komisia a ktorýkoľvek členský štát, požiadať Súdny dvor o vydanie rozhodnutia o otázke týkajúcej sa výkladu tejto dohody. Rozhodnutie vydané Súdnym dvorom v reakcii na takúto žiadosť sa neuplatňuje na rozsudky súdov alebo tribunálov členských štátov, ktoré majú účinky res judicata.
   4.   Dánsko je oprávnené predložiť Súdnemu dvoru pripomienky v prípadoch, keď mu bola otázka predbežného rozhodnutia týkajúceho sa výkladu ktoréhokoľvek ustanovenia uvedeného v článku 2 ods. 1 postúpená súdom alebo tribunálom členského štátu.
   5.   Uplatňuje sa Protokol o štatúte Súdneho dvora Európskych spoločenstiev a jeho rokovací poriadok.
   6.   Ak sa ustanovenia Zmluvy o založení Európskeho spoločenstva týkajúce sa rozhodnutí Súdneho dvora zmenia a doplnia s následným vplyvom pre rozhodnutia v súvislosti s nariadením o doručovaní písomností, Dánsko môže oznámiť Komisii svoje rozhodnutie neuplatňovať zmeny a doplnenia s ohľadom na túto dohodu. Oznámenie sa poskytne v čase nadobudnutia účinnosti zmien a doplnení alebo do 60 dní po nadobudnutí účinnosti.
   V takomto prípade sa táto dohoda považuje za ukončenú. Zánik nadobúda účinnosť tri mesiace po oznámení.
   7.   Žiadosti, ktoré boli zaslané pred dňom zániku dohody, ako sa uvádza v odseku 6, nie sú týmto dotknuté.
   Článok 7
   Právomoc Súdneho dvora Európskych spoločenstiev v súvislosti s dodržiavaním dohody
   1.   Komisia môže v súvislosti s neplnením ktorejkoľvek povinnosti podľa tejto dohody začať voči Dánsku konanie na Súdnom dvore.
   2.   Pri nedodržiavaní povinností podľa tejto dohody členským štátom môže Dánsko podať Komisii sťažnosť.
   3.   Uplatňujú sa príslušné ustanovenia Zmluvy o založení Európskeho spoločenstva, ktoré upravujú konania na Súdnom dvore, ako aj Protokol o štatúte Súdneho dvora Európskych spoločenstiev a jeho rokovací poriadok.
   Článok 8
   Územná pôsobnosť
   Táto dohoda sa uplatňuje na územiach uvedených v článku 299 Zmluvy o založení Európskeho spoločenstva.
   Článok 9
   Zánik dohody
   1.   Táto dohoda zaniká, ak Dánsko informuje ostatné členské štáty, že si už neželá využívať ustanovenia časti I Protokolu o postavení Dánska, v súlade s článkom 7 tohto protokolu.
   2.   Táto dohoda môže zaniknúť vypovedaním ktoroukoľvek zo zmluvných strán. Zánik nadobúda účinnosť šesť mesiacov po dni vypovedania.
   3.   Žiadosti, ktoré boli zaslané pred dňom zániku dohody, ako sa uvádza v odseku 1 alebo 2, nie sú týmto dotknuté.
   Článok 10
   Nadobudnutie platnosti
   1.   Zmluvné strany prijmú túto dohodu v súlade so svojimi príslušnými postupmi.
   2.   Táto dohoda nadobúda platnosť v prvý deň šiesteho mesiaca nasledujúceho po oznámení zmluvných strán o ukončení svojich príslušných postupov potrebných na tento účel.
   Článok 11
   Autentickosť znení
   Táto dohoda je vyhotovená dvojmo v jazyku anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom a talianskom, pričom každé znenie je rovnako autentické.

      Hecho en Bruselas, el diecinueve de octubre del dos mil cinco.
      V Bruselu dne devatenáctého října dva tisíce pět.
      Udfærdiget i Bruxelles den nittende oktober to tusind og fem.
      Geschehen zu Brüssel am neunzehnten Oktober zweitausendfünf.
      Kahe tuhande viienda aasta oktoobrikuu üheksateistkümnendal päeval Brüsselis.
      Έγινε στις Βρυξέλλες, στις δέκα εννέα Οκτωβρίου δύο χιλιάδες πέντε.
      Done at Brussels on the nineteenth day of October in the year two thousand and five.
      Fait à Bruxelles, le dix-neuf octobre deux mille cinq.
      Fatto a Bruxelles, addì diciannove ottobre duemilacinque.
      Briselē, divtūkstoš piektā gada deviņpadsmitajā oktobrī.
      Priimta du tūkstančiai penktų metų spalio devynioliktą dieną Briuselyje.
      Kelt Brüsszelben, a kettőezer ötödik év október tizenkilencedik napján.
      Magħmul fi Brussel, fid-dsatax jum ta' Ottubru tas-sena elfejn u ħamsa.
      Gedaan te Brussel, de negentiende oktober tweeduizend vijf.
      Sporządzono w Brukseli dnia dziewiętnastego października roku dwa tysiące piątego.
      Feito em Bruxelas, em dezanove de Outubro de dois mil e cinco.
      V Bruseli dňa devätnásteho októbra dvetisícpäť.
      V Bruslju, devetnajstega oktobra leta dva tisoč pet.
      Tehty Brysselissä yhdeksäntenätoista päivänä lokakuuta vuonna kaksituhattaviisi.
      Som skedde i Bryssel den nittonde oktober tjugohundrafem.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólonoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Reino de Dinamarca
         Za Dánské království
         For Kongeriget Danmark
         Für das Königreich Dänemark
         Taani Kuningriigi nimel
         Για το Βασίλειο της Δανίας
         For the Kingdom of Denmark
         Pour le Royaume de Danemark
         Per il Regno di Danimarca
         Dānijas Karalistes vārdā
         Danijos Karalystės vardu
         A Dán Királyság részéről
         Għar-Renju tad-Danimarka
         Voor het Koninkrijk Denemarken
         W imieniu Królestwa Danii
         Pelo Reino da Dinamarca
         Za Dánske kráľovstvo
         Za Kraljevino Dansko
         Tanskan kuningaskunnan puolesta
         På Konungariket Danmarks vägnar

      (1)  Ú. v. ES C 261, 27.8.1997, s. 1. V rovnaký deň, keď bol vypracovaný dohovor, vzala Rada na vedomie dôvodovú správu o dohovore, ktorá je uvedená na s. 26 uvedeného úradného vestníka.

      (2)  Ú. v. ES L 160, 30.6.2000, s. 37.


title: Rozhodnutie Rady 2007/412/SVV z  12. júna 2007 , ktorým sa mení a dopĺňa rozhodnutie 2002/348/SVV týkajúce sa bezpečnosti v súvislosti s futbalovými zápasmi s medzinárodným rozmerom

text:
               15.6.2007

               SK

               Úradný vestník Európskej únie

               L 155/76

      ROZHODNUTIE RADY 2007/412/SVV
   z 12. júna 2007,
   ktorým sa mení a dopĺňa rozhodnutie 2002/348/SVV týkajúce sa bezpečnosti v súvislosti s futbalovými zápasmi s medzinárodným rozmerom
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 30 ods. 1 písm. a) a b) a článok 34 ods. 2 písm. c),
   so zreteľom na podnet Rakúskej republiky (1),
   so zreteľom na stanovisko Európskeho parlamentu (2),
   keďže:

               (1)

               Cieľom Európskej únie je okrem iného poskytovať občanom vysoký stupeň bezpečnosti v rámci priestoru slobody, bezpečnosti a spravodlivosti rozvíjaním spoločného postupu medzi členskými štátmi v oblasti policajnej spolupráce.

               (2)

               Rada 25. apríla 2002 prijala rozhodnutie 2002/348/SVV (3), ktorým sa v každom členskom štáte zriadili národné futbalové informačné strediská ako miesta určené na výmenu policajných informácií v súvislosti s futbalovými zápasmi s medzinárodným rozmerom. V uvedenom rozhodnutí sa stanovili úlohy a postupy, ktoré má každé národné futbalové informačné stredisko plniť.

               (3)

               Rozhodnutie 2002/348/SVV by sa malo prehodnotiť a aktualizovať s ohľadom na skúsenosti z ostatných rokov, ako sú napríklad Majstrovstvá Európy v roku 2004, expertné posúdenie medzinárodnej policajnej spolupráce v rámci týchto majstrovstiev a rozsiahlu policajnú spoluprácu v súvislosti s medzinárodnými a klubovými zápasmi v Európe vo všeobecnosti. V ostatných rokoch sa počet fanúšikov, ktorí cestujú na zápasy do zahraničia, naďalej zvyšuje. Preto je potrebné, aby príslušné orgány posilnili svoju spoluprácu a profesionalizovali výmenu informácií s cieľom predchádzať narušeniu verejného poriadku a umožniť každému členskému štátu účinne posúdiť riziká. Navrhované zmeny a doplnenia, ktoré sú výsledkom skúseností, ktoré pri svojej každodennej práci zozbieralo niekoľko národných futbalových informačných stredísk, by im mali umožniť pracovať štruktúrovanejšie a profesionálnejšie, aby sa zabezpečila kvalitná výmena informácií.

               (4)

               Zmeny a doplnenia sa nedotýkajú existujúcich vnútroštátnych ustanovení, predovšetkým rozdelenia a úloh rôznych orgánov a služieb v dotknutých členských štátoch, ani výkonu právomocí Komisie podľa Zmluvy o založení Európskeho spoločenstva,

         ROZHODLA TAKTO:
   Článok 1
   Rozhodnutie 2002/348/SVV sa týmto mení a dopĺňa takto:

               1.

               Článok 2 sa mení a dopĺňa takto:

                           a)

                           odsek 2 sa nahrádza takto:
                           „2.   Národné futbalové informačné strediská majú v súlade s uplatniteľnými vnútroštátnymi a medzinárodnými pravidlami prístup k informáciám, ktoré obsahujú osobné údaje o rizikových fanúšikoch.“

                           b)

                           dopĺňa sa nasledujúci odsek:
                           „6.   Národné futbalové informačné strediská vydávajú a rozširujú k prospechu iných národných futbalových informačných stredísk pravidelné všeobecné a/alebo tematické celoštátne hodnotenia výtržností spojených s futbalom.“

               2.

               Článok 3 sa mení a dopĺňa takto:

                           a)

                           prvá veta odseku 3 sa nahrádza takto:
                           „3.   Osobné údaje sa vymieňajú v súlade s uplatniteľnými vnútroštátnymi a medzinárodnými pravidlami, pričom sa zohľadnia zásady Dohovoru Rady Európy č. 108 z 28. januára 1981 o ochrane jednotlivcov pri automatickom spracovaní osobných údajov a prípadne odporúčanie č. R(87)15 Výboru ministrov Rady Európy zo 17. septembra 1987 upravujúce používanie osobných údajov v policajnom sektore.“

                           b)

                           dopĺňa sa nasledujúci odsek:
                           „4.   Informácie sa vymieňajú použitím príslušných tlačív, ktoré sú uvedené v dodatku k príručke s odporúčaniami pre medzinárodnú policajnú spoluprácu a opatreniami na predchádzanie a kontrolu násilia a výtržností v súvislosti s futbalovými zápasmi s medzinárodným rozmerom, na ktorých sa zúčastňuje aspoň jeden členský štát. Národné futbalové informačné strediská zabezpečia, aby boli informácie, ktoré zasielajú, úplné a v súlade s týmito tlačivami.“

         Článok 2
   Rada vyhodnotí vykonávanie tohto rozhodnutia najneskôr do 12. júna 2010.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 12. júna 2007

            Za Radu

            predseda

         W. SCHÄUBLE

      (1)  Ú. v. EÚ C 164, 15.7.2006, s. 30.

      (2)  Stanovisko z 22. marca 2007 (zatiaľ neuverejnené v úradnom vestníku).

      (3)  Ú. v. ES L 121, 8.5.2002, s. 1.


title: Rozhodnutie Rady z 3. decembra 1998 o doplnení definície trestného činu obchodovania s ľuďmi v prílohe k Dohovoru o Europole (1999/C 26/05)

text:
Dôležité právne oznámenie

|

31999D0130(01)

Úradný vestník C 026 , 30/01/1999 S. 0021 - 0021

		Rozhodnutie Radyz 3. decembra 1998o doplnení definície trestného činu "obchodovania s ľuďmi" v prílohe k Dohovoru o Europole(1999/C 26/05)RADA EURÓPSKEJ ÚNIE,so zreteľom na článok 43 ods. 3 dohovoru vypracovaného na základe článku K.3 Zmluvy o Európskej únii o zriadení Európskeho policajného úradu (Dohovor o Europole) [1],odvolávajúc sa na dohodu v rámci Rady zo 4. decembra 1997 o doplnení definície trestného činu "obchodovania s ľuďmi" v prílohe k Dohovoru o Europole,po diskusiách so správnou radou Europolu,ROZHODLA TAKTO:Článok 1Definícia trestného činu "obchodovania s ľuďmi" v prílohe k Dohovoru o Europole sa týmto dopĺňa takto:- ""obchodovanie s ľuďmi" je podrobovanie osoby reálnej a nezákonnej nadvláde inej osoby použitím násilia, vyhrážok, zneužívaním právomoci alebo intríg s úmyslom jej využívania na prostitúciu, na formy sexuálneho zneužívania a na týranie maloletých alebo obchodovanie s opustenými deťmi. Medzi spôsoby zneužívania patrí aj výroba, predaj alebo rozširovanie detského pornografického materiálu;"Článok 2Toto rozhodnutie nadobúda účinnosť 1. januára 1999.V Bruseli 3. decembra 1998Za RadupredsedaK. Schlögl[1] Ú. v. ES C 316, 27.11.1995, s. 1.--------------------------------------------------


title: Rozhodnutie Rady zo 17. júna 1994, ktorým sa Európske spoločenstvo a Európske spoločenstvo pre atómovú energiu splnomocňujú na podpísanie a uzavretie Dohovoru o štatúte Európskych škôl (94/557/ES, Euratom)

text:
Avis juridique important

|

31994D0557

Official Journal L 212 , 17/08/1994 P. 0001 - 0002 Finnish special edition: Chapter 16 Volume 2 P. 0081  Swedish special edition: Chapter 16 Volume 2 P. 0081

ROZHODNUTIE RADYzo 17. júna 1994,ktorým sa Európske spoločenstvo a Európske spoločenstvo pre atómovú energiu splnomocňujú na podpísanie a uzavretie Dohovoru o štatúte Európskych škôl(94/557/ES, Euratom)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 235,so zreteľom na Zmluvu o založení Európskeho spoločenstva pre atómovú energiu, a najmä na jej článok 203,so zreteľom na návrh Komisie[1]),so zreteľom na stanovisko Európskeho parlamentu[2]),keďže Európske spoločenstvá majú záujem umožniť spoločné vzdelávanie detí vlastných zamestnancov v Európskych školách a je to spôsob, ktorým sa zabezpečuje riadne fungovanie orgánov spoločenstva a uľahčuje plnenie jeho úloh; keďže s týmto cieľom podpísali pôvodné členské štáty 12. apríla 1957 Dohovor o štatúte Európskych škôl;keďže 31. mája 1990 Rada a ministri školstva, ktorí sa zišli v rámci zasadnutia Rady, navrhli, aby s ohľadom na väčšiu efektívnosť fungovania týchto škôl a s väčším uznaním ich úlohy, ktorú zohrávajú v spoločenstve, bol vypracovaný nový dohovor týkajúci sa európskych škôl;keďže účasť spoločenstva je nutná pri vykonávaní spomínaného dohovoru, aby bolo zabezpečené dosiahnutie cieľov Európskeho spoločenstva a Európskeho spoločenstva pre atómovú energiu;keďže sa Európske spoločenstvo a Európske spoločenstvo pre atómovú energiu zúčastňujú na vykonávaní dohovoru tým, že uplatňujú svoje právomoci vyplývajúce z ich pravidiel, ustanovených týmto dohovorom a z budúcich akty, ktoré môžu prijať v súlade s podmienkami určenými v tomto dohovore;keďže je z tohto dôvodu potrebné, aby Európske spoločenstvá uzavreli tento dohovor;keďže jediné právomoci dostupné na prijatie tohto rozhodnutia sú tie, ktoré stanovuje článok 235 Zmluvy o vytvorení Európskeho spoločenstva a článok 203 Zmluvy o vytvorení Európskeho spoločenstva pre atómovú energiu,ROZHODLI TAKTO:Článok 1Dohovor o štatúte Európskych škôl sa týmto schvaľuje v mene Európskeho spoločenstva a Európskeho spoločenstva pre atómovú energiu.Text dohovoru je pripojený.Článok 2Predseda Rady je týmto oprávnený vymenovať osobu alebo osoby splnomocnené na podpis dohovoru so záväzným účinkom pre Európske spoločenstvo a Európske spoločenstvo pre atómovú energiu. Je oprávnený vymenovať osobu splnomocnenú uložiť schvaľovací akt v súlade s článkom 33 tohto dohovoru.V Luxemburgu 17. júna 1994Za RadupredsedaTh. MIKROUTSIKOS[1] ) Ú. v. ES C 93, 2.4.1993, s. 1.[2] ) Ú. v. ES C 128, 9.5.1994.


title: 2009/434/ES: Rozhodnutie Rady z  25. mája 2009 , ktorým sa mení a dopĺňa rozhodnutie 2006/493/ES, ktorým sa stanovuje suma podpory Spoločenstva pre rozvoj vidieka na obdobie od 1. januára 2007 do 31. decembra 2013 , jej ročné rozdelenie a minimálna suma, ktorá sa má sústrediť v oprávnených regiónoch podľa konvergenčného cieľa

text:
               9.6.2009

               SK

               Úradný vestník Európskej únie

               L 144/25

      ROZHODNUTIE RADY

   z 25. mája 2009,
   ktorým sa mení a dopĺňa rozhodnutie 2006/493/ES, ktorým sa stanovuje suma podpory Spoločenstva pre rozvoj vidieka na obdobie od 1. januára 2007 do 31. decembra 2013, jej ročné rozdelenie a minimálna suma, ktorá sa má sústrediť v oprávnených regiónoch podľa konvergenčného cieľa
   (2009/434/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (1), a najmä na jeho článok 69 ods. 1,
   so zreteľom na návrh Komisie,
   keďže:

               (1)

               V rozhodnutí 2006/493/ES (2) sa stanovuje suma podpory Spoločenstva pre rozvoj vidieka na obdobie od 1. januára 2007 do 31. decembra 2013, jej ročné rozdelenie a minimálna suma, ktorá sa má sústrediť v oprávnených regiónoch podľa konvergenčného cieľa.

               (2)

               Európska rada na svojom zasadnutí 11. a 12. decembra 2008 schválila európsky plán na oživenie hospodárstva (EERP), v ktorom sa počíta so začatím prioritných činností, aby sa hospodárstva členských štátov mohli rýchlejšie prispôsobiť súčasným výzvam.

               (3)

               EERP sa zakladá na rozpočtových výdavkoch na oživenie hospodárstva zodpovedajúcich celkovo približne 1,5 % HDP Európskej únie, čo predstavuje približne 200 miliárd EUR. Z uvedenej sumy by sa malo všetkým členským štátom prostredníctvom Európskeho poľnohospodárskeho fondu pre rozvoj vidieka poskytnúť k dispozícii 1 020 miliardy EUR na rozvoj širokopásmového internetu vo vidieckych oblastiach a posilnenie operácií súvisiacich s prioritami ustanovenými v článku 16a ods. 1 písm. a) až f) nariadenia Rady (ES) č. 1698/2005. Podľa vyhlásenia Európskeho parlamentu, Rady a Komisie o financovaní projektov v oblasti energetiky a širokopásmového internetu, ako aj preskúmania stavu SPP v rámci európskeho plánu na oživenie hospodárstva (3), by malo byť v roku 2009 k dispozícii 600 miliónov EUR a v roku 2010 by malo byť k dispozícii 420 miliónov EUR, ktoré by sa mali zabezpečiť prostredníctvom kompenzačného mechanizmu na zmierovacom stretnutí v rámci rozpočtového postupu Spoločenstva na rok 2010.

               (4)

               Rozhodnutie 2006/493/ES by sa preto malo zodpovedajúcim spôsobom zmeniť a doplniť,

         ROZHODLA TAKTO:
   Článok 1
   Príloha k rozhodnutiu 2006/493/ES sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie sa uplatňuje od 1. januára 2009.

      V Bruseli 25. mája 2009

            Za Radu

            predseda

         J. ŠEBESTA

      (1)  Ú. v. EÚ L 277, 21.10.2005, s. 1.

      (2)  Ú. v. EÚ L 195, 15.7.2006, s. 22.

      (3)  Ú. v. EÚ C 108, 12.5.2009, s. 1.

      PRÍLOHA

            „PRÍLOHA

               Celková suma viazaných rozpočtových prostriedkov na obdobie rokov 2007 – 2013 (stále ceny roku 2004), ročné rozdelenie a minimálna suma, ktorá sa má sústrediť v oprávnených regiónoch podľa konvergenčného cieľa (1)

                        Ceny roku 2004 v EUR (2)

                        2007

                        2008

                        2009

                        2010

                        2011

                        2012

                        2013

                        Spolu

                        Celková suma EÚ 25, plus Bulharsko a Rumunsko

                        9 325 497 783

                        10 788 767 263

                        11 058 446 242

                        10 651 531 634

                        9 824 886 713

                        9 588 187 168

                        9 356 225 581

                        70 593 542 384

                        Minimálna suma pre regióny oprávnené podľa konvergenčného cieľa

                        27 676 975 284

               Celková suma viazaných rozpočtových prostriedkov na obdobie rokov 2007 – 2013 (bežné ceny), ročné rozdelenie a minimálna suma, ktorá sa má sústrediť v oprávnených regiónoch podľa konvergenčného cieľa (3)

                        Bežné ceny v EUR (4)

                        2007

                        2008

                        2009

                        2010

                        2011

                        2012

                        2013

                        Spolu

                        Celková suma EÚ 25, plus Bulharsko a Rumunsko

                        9 896 292 851

                        11 678 108 653

                        12 209 418 209

                        11 995 354 634

                        11 285 706 554

                        11 234 089 442

                        11 181 555 662

                        79 480 526 005

                        Minimálna suma pre regióny oprávnené podľa konvergenčného cieľa

                        31 232 644 963

         (1)  Pred moduláciou a inými prevodmi z výdavkov súvisiacich s trhom a priamych platieb spoločnej poľnohospodárskej politiky do rozvoja vidieka.

         (2)  Sumy sú zaokrúhlené na najbližšie euro.

         (3)  Pred moduláciou a inými prevodmi z výdavkov súvisiacich s trhom a priamych platieb spoločnej poľnohospodárskej politiky do rozvoja vidieka.

         (4)  Sumy sú zaokrúhlené na najbližšie euro.“


title: 2012/87/EÚ: Rozhodnutie Rady z  10. februára 2012 , ktorým sa vymenúva jeden španielsky náhradník Výboru regiónov

text:
               15.2.2012

               SK

               Úradný vestník Európskej únie

               L 41/18

         ROZHODNUTIE RADY
   z 10. februára 2012,
   ktorým sa vymenúva jeden španielsky náhradník Výboru regiónov
   (2012/87/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pani Cristiny Eleny TENIENTEOVEJ SÁNCHEZOVEJ sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Za náhradníčku Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pani María Isabel NIETO FERNÁNDEZ, Secretaria Técnica de Acción Exterior de la Junta de Extremadura.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 10. februára 2012

            Za Radu

            predsedníčka

         C. ANTORINI

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2006/245/ES: Rozhodnutie Rady z  27. februára 2006  o uzavretí v mene Európskeho spoločenstva a jeho členských štátov Protokolu k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky ako zmluvných strán na základe ich pristúpenia k Európskej únii

text:
               28.3.2006

               SK

               Úradný vestník Európskej únie

               L 89/28

         ROZHODNUTIE RADY
   z 27. februára 2006
   o uzavretí v mene Európskeho spoločenstva a jeho členských štátov Protokolu k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky ako zmluvných strán na základe ich pristúpenia k Európskej únii
   (2006/245/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na článok 310 v spojení s jej článkom 300 ods. 2 prvým pododsekom druhou vetou a jej článkom 300 ods. 3 druhým pododsekom,
   so zreteľom na akt o pristúpení, ktorý je pripojený k Zmluve o pristúpení z roku 2003, a najmä jeho článok 6 ods. 2,
   so zreteľom na návrh Komisie,
   so zreteľom na súhlas Európskeho parlamentu (1),
   keďže:

               (1)

               Na základe poverenia udeleného 5. mája 2003 Komisii, sa uzavreli rokovania so Švajčiarskou konfederáciou o Protokole k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky ako zmluvných strán na základe ich pristúpenia k Európskej únii.

               (2)

               Tento protokol bol podpísaný v mene Európskeho spoločenstva a jeho členských štátov 26. októbra 2004 s ohľadom na rozhodnutie Rady z 26. októbra 2004 a s výhradou jeho uzavretia k neskoršiemu dátumu.

               (3)

               Protokol by sa mal schváliť,

         ROZHODLA TAKTO:
   Článok 1
   Týmto sa v mene Európskeho spoločenstva a jeho členských štátov schvaľuje Protokol k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky ako zmluvných strán na základe ich pristúpenia k Európskej únii.
   Znenie protokolu je pripojené k tomuto rozhodnutiu.
   Článok 2
   Predseda Rady urobí menom Spoločenstva a jeho členských štátov oznámenie ustanovené v článku 6 protokolu (2).

      V Bruseli 27. februára 2006

            Za Radu

            predsedníčka

         U. PLASSNIK

      (1)  Zatiaľ neuverejnený v úradnom vestníku.

      (2)  Dátum nadobudnutia platnosti dohody bude uverejnený v Úradnom vestníku Európskej únie Generálnym sekretariátom Rady.
    ---documentbreak---

               28.3.2006

               SK

               Úradný vestník Európskej únie

               L 89/30

         PROTOKOL
   k dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky ako zmluvných strán na základe ich pristúpenia k Európskej únii
   BELGICKÉ KRÁĽOVSTVO,
   ČESKÁ REPUBLIKA,
   DÁNSKE KRÁĽOVSTVO,
   NEMECKÁ SPOLKOVÁ REPUBLIKA,
   ESTÓNSKA REPUBLIKA,
   HELÉNSKA REPUBLIKA,
   ŠPANIELSKE KRÁĽOVSTVO,
   FRANCÚZSKA REPUBLIKA,
   ÍRSKA REPUBLIKA,
   TALIANSKA REPUBLIKA,
   CYPERSKÁ REPUBLIKA,
   LOTYŠSKÁ REPUBLIKA,
   LITOVSKÁ REPUBLIKA,
   LUXEMBURSKÉ VEĽKOVOJVODSTVO,
   MAĎARSKÁ REPUBLIKA,
   MALTSKÁ REPUBLIKA,
   HOLANDSKÉ KRÁĽOVSTVO,
   RAKÚSKA REPUBLIKA,
   POĽSKÁ REPUBLIKA,
   PORTUGALSKÁ REPUBLIKA,
   SLOVINSKÁ REPUBLIKA,
   SLOVENSKÁ REPUBLIKA,
   FÍNSKA REPUBLIKA,
   ŠVÉDSKE KRÁĽOVSTVO,
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,
   ďalej len „členské štáty“ zastúpené Radou Európskej únie, a
   EURÓPSKE SPOLOČENSTVO, taktiež zastúpené Radou Európskej únie,
   na jednej strane, a
   ŠVAJČIARSKA KONFEDERÁCIA ďalej len „Švajčiarsko“,
   na strane druhej,
   (ďalej len „zmluvné strany“),
   SO ZRETEĽOM na dohodu z 21. júna 1999 medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (ďalej len „dohoda“), ktorá nadobudla platnosť 1. júna 2002,
   SO ZRETEĽOM na pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky (ďalej len „nové členské štáty“) k Európskej únii 1. mája 2004,
   KEĎŽE nové členské štáty sa majú stať zmluvnými stranami dohody,
   BERÚC DO ÚVAHY, že akt o pristúpení udeľuje Rade Európskej únie právomoc uzavrieť v mene členských štátov Európskej únie protokol o pristúpení nových členských štátov k dohode,
   DOHODLI SA TAKTO:
   Článok 1
   1.   Nové členské štáty sa týmto stávajú zmluvnými stranami dohody.
   2.   Ustanovenia dohody sú od nadobudnutia platnosti tohto protokolu záväzné pre nové členské štáty ako pre súčasné zmluvné strany dohody na základe podmienok stanovených v tomto protokole.
   Článok 2
   Hlavná časť dohody a jej príloha I sa upravujú takto:

               a)

               Zoznam zmluvných strán dohody sa nahrádza takto:
               „Európske spoločenstvo,
               Belgické kráľovstvo,
               Česká republika,
               Dánske kráľovstvo,
               Nemecká spolková republika,
               Estónska republika,
               Helénska republika,
               Španielske kráľovstvo,
               Francúzska republika,
               Írsko,
               Talianska republika,
               Cyperská republika,
               Lotyšská republika,
               Litovská republika,
               Luxemburské veľkovojvodstvo,
               Maďarská republika,
               Maltská republika,
               Holandské kráľovstvo,
               Rakúska republika,
               Poľská republika,
               Portugalská republika,
               Slovinská republika,
               Slovenská republika,
               Fínska republika,
               Švédske kráľovstvo,
               Spojené kráľovstvo Veľkej Británie a Severného Írska,
               na jednej strane, a
               Švajčiarska konfederácia,
               na strane druhej,“.

               b)

               V článku 10 dohody sa vkladajú tieto odseky:
               „1a.   Švajčiarsko je oprávnené do 31. mája 2007 ponechať množstevné limity pokiaľ ide o prístup pracovníkov zamestnaných vo Švajčiarsku a pre samostatne zárobkovo činné osoby, ktoré sú štátnymi príslušníkmi Českej republiky, Estónskej republiky, Lotyšskej republiky, Litovskej republiky, Maďarskej republiky, Poľskej republiky, Slovinskej republiky a Slovenskej republiky pre tieto dve kategórie pobytu: pobyt na obdobie viac ako štyri mesiace a menej ako jeden rok a pobyt na obdobie najmenej jedného roka a viac. Pre pobyt kratší ako štyri mesiace neexistuje množstevné obmedzenie.
               Pred skončením vyššie uvedeného prechodného obdobia Spoločý výbor preskúma funkčnosť prechodného obdobia uplatňovaného voči štátnym príslušníkom nových členských štátov na základe správy vypracovanej vo Švajčiarsku. Po skončení preskúmania, najneskôr do konca vyššie uvedeného obdobia, Švajčiarsko oznámi Spoločnému výboru, či bude pokračovať v uplatňovaní množstevných limitov prepracovníkov zamestnaných vo Švajčiarsku. Švajčiarsko môže naďalej uplatňovať tieto opatrenia do 31. mája 2009. Ak nedôjde k oznámeniu, prechodné obdobie sa končí 31. mája 2007.
               Na konci prechodného obdobia uvedeného v tomto odseku sa všetky množstevné limity uplatňované pre občanov Českej republiky, Estónskej republiky, Lotyšskej republiky, Litovskej republiky, Maďarskej republiky, Poľskej republiky, Slovinskej republiky a Slovenskej republiky zrušia. Tieto členské štáty sú oprávnené zaviesť rovnaké množstevné limity pre štátnych príslušníkov Švajčiarska na rovnaké obdobie.“.
               „2a.   Švajčiarsko a Česká republika, Estónska republika, Lotyšská republika, Litovská republika, Maďarská republika, Poľská republika, Slovinská republika a Slovenská republika môžu ponechať do 31. mája 2007, pre pracovníkov jednej zo zmluvných strán zamestnaných na ich území, kontroly priority pracovníkov integrovaných na riadnom pracovnom trhu a mzdové a pracovné podmienky uplatňované na štátnych príslušníkov dotknutej zmluvnej strany. Rovnako sa môžu ponechať kontroly osôb poskytujúcich služby v týchto štyroch sektoroch: záhradnícke služby; stavebníctvo a príbuzné odvetvia; bezpečnostné služby; priemyselné čistenie [NACE (1) kódy 01.41; 45.1 to 4; 74.60; 74.70], uvedené v článku 5 ods. 1 dohody. Počas prechodných období uvedených v odsekoch 1a, 2a, 3a a 4a, Švajčiarsko uprednostňuje pri prístupe na jeho trh práce pracovníkov, ktorí sú štátnymi príslušníkmi nových členských štátov, pred pracovníkmi, ktorí sú štátnymi príslušníkmi štátov, ktoré nie sú členmi EÚ a EFTA. Kontroly priority pracovníkov integrovaných na riadnom pracovnom trhu sa neuplatňujú na poskytovateľov služieb liberalizovaných osobitnou dohodou medzi zmluvnými stranami o poskytovaní služieb (vrátane dohody o niektorých aspektoch vládneho obstarávania, pokiaľ ide o poskytovanie služieb). Počas rovnakého obdobia sa môžu ponechať kvalifikačné požiadavky pre povolenia na pobyt kratší ako štyri mesiace (2) a pre osoby poskytujúce služby podľa článku 5 ods. 1 dohody v štyroch vyššie uvedených sektoroch.
               Pred 31. májom 2007 Spoločný výbor preskúma funkčnosť prechodných opatrení uvedených v tomto odseku na základe správy vypracovanej každou zo zmluvných strán, ktoré ich vykonávajú. Po skončení preskúmania, najneskôr do 31. mája 2007, zmluvná strana, ktorá vykonávala prechodné opatrenia uvedené v tomto odseku a oznámila Spoločnému výboru svoj úmysel pokračovať v uplatňovaní takýchto prechodných opatrení, môže v ich uplatňovanípokračovať do 31. mája 2009. Ak nedôjde k oznámeniu, prechodné obdobie sa skončí 31. mája 2007.
               Ku koncu prechodného obdobia uvedeného v tomto odseku všetky obmedzenia, uvedené v tomto odseku sa zrušujú.
               „3a.   Po nadobudnutí platnosti protokolu k tejto dohode s ohľadom na účasť nižšie uvedených nových členských štátov ako zmluvných strán a do skončenia obdobia podľa odseku 1a si Svajčiarsko vyhradzuje na ročnom základe (pro rata temporis) v rámci jeho celkových kvót pre tretie krajiny, minimálny počet nových povolení (3) na pobyt pre pracovníkov zamestnaných vo Švajčiarsku a pre samostatne zárobkovo činné osoby, ktoré sú štátnymi príslušníkmi Českej republiky, Estónskej republiky, Lotyšskej republiky, Litovskej republiky, Maďarskej republiky, Poľskej republiky, Slovinskej republiky a Slovenskej republiky takto:

                           do

                           Počet povolení na obdobie jedeného roka alebo viac ako rok

                           Počet povolení na obdobie viac ako štyri mesiace a menej ako jeden rok

                           31. mája 2005

                           900

                           9 000

                           31. mája 2006

                           1 300

                           12 400

                           31. mája 2007

                           1 700

                           15 800

                           31. mája 2008

                           2 200

                           19 200

                           31. mája 2009

                           2 600

                           22 600

                     „4a.   Na konci obdobia podľa odseku 1a a tohto odseku a 12 rokov po nadobudnutí platnosti dohody sa uplatňujú ustanovenia článku 10 ods. 4 dohody.
               V prípade závažného narušenia trhu práce alebo hrozby takéhoto narušenia, Švajčiarsko a ktorýkoľvek z nových členských štátov, ktorý vykonával prechodné opatrenia, oznámi tieto okolnosti Spoločnému výboru do 31. mája 2009. V tomto prípade môže oznamujúca krajina voči pracovníkom zamestnaným na jej území pokračovať v uplatňovaní opatrení podľa odsekov 1a, 2a a 3a do 30. apríla 2011. V tomto prípade je ročný počet povolení na pobyt podľa odseku 1a tento:

                           do

                           Počet povolení na obdobie jedného roka alebo viac ako rok

                           Počet povolení na obdobie viac ako štyri mesiace a menej ako jeden rok

                           31. mája 2010

                           2 800

                           26 000

                           30. apríla 2011

                           3 000

                           29 000

                     4b.   Ak je na Malte narušený trh práce alebo sa predpokladá jeho narušenie , ktoré by mohlo vážne ohroziť životný štandard alebo úroveň zamestnanosti v príslušnej oblasti alebo povolaní a Malta sa rozhodne použiť ustanovenia uvedené v oddiele 2 „Sloboda pohybu osôb“ prílohy XI k aktu o pristúpení, obmedzujúce opatrenia Malty voči ostatným členským štátom EÚ sa môžu uplatniť aj voči Švajčiarsku. V takom prípade je Švajčiarsko oprávnené podniknúť rovnaké recipročné opatrenia voči Malte.
               Malta a Švajčiarsko môžu použiť tento postup do 30. apríla 2011.“
               „5a.   Prechodné ustanovenia odsekov 1a, 2a, 3a, 4a a 4b, a najmä ustanovenia odseku 2a ohľadne priority pracovníkov integrovaných na riadnom pracovnom trhu a kontroly pracovných a mzdových podmienok sa neuplatňujú na zamestnané a samostatne zárobkovo činné osoby, ktoré sú v čase nadobudnutia platnosti protokolu k tejto dohode s ohľadom na účasť, ako zmluvných strán, nových členských štátov uvedených v týchto odsekoch, oprávnené vykonávať hospodársku činnosť na území zmluvných strán. Takéto osoby môžu využívať najmä právo pracovnej a geografickej mobility.
               Držitelia povolení na pobyt platných menej ako jeden rok majú nárok na predĺženie týchto povolení; vyčerpanie množstevných limitov vo vzťahu k nim nemožno uplatniť. Držitelia povolení na pobyt platných jeden rok alebo viac ako rok sú automaticky oprávnený na predĺženie týchto povolení. Takéto zamestnané a samostatne zárobkovo činné osoby majú preto právo na voľný pohyb, ktoré patrí usadeným osobám v zmysle základných ustanovení tejto dohody a najmä jej článku 7, po nadobudnutí jej platnosti.“

               c)

               v článku 27 ods. 2 prílohy I k dohode sa odkaz na článok 10 ods. 2 nahrádza odkazom na článok 10 ods. 2, 2a, 4a a 4b.

         Článok 3
   Odchylne od článku 25 prílohy I k dohode sa použijú prechodné obdobia prílohy I k tomuto protokolu.
   Článok 4
   Tento protokol je neoddeliteľnou súčasťou dohody.
   Článok 5
   Prílohy I, II a III k dohode sa upravujú v súlade s prílohami I, II a III k tomuto protokolu, ktoré sú neoddeliteľnou súčasťou tohto protokolu.
   Článok 6
   1.   Tento protokol ratifikuje alebo schvaľuje Rada Európskej únie v mene členských štátov a Európskeho spoločenstva a Švajčiarska konfederácia, v súlade s ich vlastnými postupmi.
   2.   Rada Európskej únie a Švajčiarska konfederácia sa vzájomne informujú o skončení týchto postupov.
   Článok 7
   Tento protokol nadobúda platnosť prvým dňom mesiaca nasledujúceho po dátume uloženia poslednej ratifikačnej listiny.
   Článok 8
   Tento protokol zostáva v platnosti počas rovnakého obdobia a podľa rovnakých úprav ako dohoda.
   Článok 9
   1.   Tento protokol ako aj vyhlásenia k nemu pripojené sú vyhotovené v dvoch vyhotoveniach v českom, dánskom, holandskom, anglickom, estónskom, fínskom, francúzskom, nemeckom, gréckom, maďarskom, talianskom, lotyšskom, litovskom, poľskom, portugalskom, slovinskom, slovenskom, španielskom a švédskom jazyku, pričom každé znenie je rovnako autentické.
   2.   Znenie protokolu v maltskom jazyku je overené zmluvnými stranami na základe výmeny listov. Je rovnako autentické, rovnakým spôsobom ako verzie v jazykoch uvedených v odseku 1.
   3.   Dohoda ako aj vyhlásenia k nej pripojené, vyhotovené v českom, estónskom, maďarskom, lotyšskom, litovskom, maltskom, poľskom, slovenskom a slovinskom jazyku sú overené zmluvnými stranami na základe výmeny listov. Tieto jazykové verzie sú tiež rovnako autentické.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      'Εγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por Ia Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  NACE: Nariadenie Rady (EHS) 3037/90 z 9. októbra 1990 o štatistickej klasifikácii ekonomických činností v Európskom spoločenstve (Ú. v. ES L 293, 24.10.1990, s. 1), naposledy zmenené a doplnené nariadením Komisie (ES) 29/2002 z 19. decembra 2001 (Ú. v. ES L 6, 10.1.2002, s. 3).

      (2)  Pracovníci môžu požiadať o povolenia na krátkodobýpobyt podľa kvót uvedených v pododseku 3a, dokonca aj na obdobie kratšie ako štyri mesiace.“

      (3)  Tieto povolenia budú vydávané mimo kvót uvedených v článku 10 dohody, ktoré sú vyhradené pre zamestnané a samostatne zárobkovo činné osoby, ktoré sú štátnymi príslušníkmi členských štátov v čase podpísania dohody (21. jún 1999) alebo štátnymi príslušníkmi Cyperskej republiky alebo Maltskej republiky. Tieto povolenia sa tiež vydávajú mimo povolení vydávaných na základe existujúcich bilaterálnych dohôd o výmene stážistov.“
   PRÍLOHA I
   PRECHODNÉ OPATRENIA OHĽADOM NADOBÚDANIA NEHNUTEĽNOSTÍ A POBYTU
   1.   Česká republika

               a)

               Česká republika je oprávnená ponechať v platnosti päť rokov odo dňa svojho pristúpenia k EÚ ustanovenia devízového zákona č. 219/1995 Sb. v znení neskorších predpisov týkajúce sa nadobúdania druhých bydlísk švajčiarskymi štátnymi príslušníkmi, ktorí nemajú bydlisko v Českej republike, a spoločnosťami zriadenými v súlade s právnymi predpismi Švajčiarska, ktoré nemajú sídlo ani žiadnu organizačnú zložku alebo zastúpenie na území Českej republiky.

               b)

               Česká republika je oprávnená ponechať v platnosti sedem rokov odo dňa pristúpenia k EÚ ustanovenia devízového zákona č. 219/1995 Sb. v znení neskorších predpisov, zákona č. 229/1991 Sb. o úprave vlastníckych vzťahov k pôde a inému poľnohospodárskemu majetku a zákona č. 95/1991 Sb. o podmienkach prevodu poľnohospodárskych a lesných pozemkov z vlastníctva štátu na iné osoby týkajúce sa nadobúdania poľnohospodárskej pôdy a lesov švajčiarskymi štátnymi príslušníkmi a spoločnosťami zriadenými v súlade s právnymi predpismi Švajčiarska, ktoré nie sú zriadené ani zaregistrované v Českej republike. Bez toho, aby bolo dotknuté iné ustanovenie bodu 1, pokiaľ ide o nadobúdanie poľnohospodárskej pôdy a lesov, nesmie sa so švajčiarskym štátnym príslušníkom v žiadnom prípade zaobchádzať nepriaznivejšie ako v čase podpísania protokolu ani sa naň nesmie vzťahovať viac obmedzení ako na štátneho príslušníka tretej krajiny.

               c)

               Samostatne hospodáriaci roľníci, ktorí sú švajčiarskymi štátnymi príslušníkmi a ktorí sa chcú usadiť a mať bydlisko v Českej republike, nepodliehajú ustanoveniam písmena b) alebo iným postupom okrem tých, ktorým podliehajú českí štátni príslušníci.

               d)

               Tieto prechodné opatrenia sa všeobecne preskúmajú tri roky po pristúpení Českej republiky k EÚ. Spoločný výbor môže rozhodnúť o skrátení alebo ukončení prechodného obdobia uvedeného v písmene a).

               e)

               Ak Česká republika zavedie podmienky pre nadobúdanie nehnuteľností v Českej republike cudzincami počas prechodného obdobia, musia byť založené na transparentných, objektívnych a verejných kritériách. Tieto kritériá sa uplatňujú nediskriminačným spôsobom a nesmú rozlišovať medzi českými štátnymi príslušníkmi a švajčiarskymi štátnymi príslušníkmi.

               f)

               Ak sa dostatočne preukáže, že v Českej republike po uplynutí prechodného obdbobia bude alebo hrozí závažné narušenie trhu s poľnohospodárskou pôdou, Spoločný výbor na žiadosť Českej republiky rozhodne o predĺžení prechodného obdobia o najviac tri roky.

         2.   Estónsko

               a)

               Estónsko je oprávnené ponechať v platnosti sedem rokov odo dňa pristúpenia k EÚ ustanovenia jeho právnych predpisov platných v čase podpisu tohto protokolu týkajúce sa nadobúdania poľnohospodárskej pôdy a lesov švajčiarskymi štátnymi príslušníkmi a spoločnosťami zriadenými v súlade s právnymi predpismi Švajčiarska, ktoré nie sú usadené ani nemajú miestnu pobočku alebo zastúpenie v Estónsku. Pokiaľ ide o nadobúdanie poľnohospodárskej pôdy a lesov, nesmie sa so švajčiarskym štátnym príslušníkom v žiadnom prípade zaobchádzať nepriaznivejšie ako v čase podpísania tohto protokolu ani sa naň nesmie vzťahovať viac obmedzení ako na štátneho príslušníka tretej krajiny. Podľa tejto právnej úpravy Estónsko schválilo zákon o obmedzeniach pri nadobúdaní nehnuteľného majetku z 12. februára 2003 a zmeny a doplnenia zákona o pozemkovej reforme z 12. februára 2003.

               b)

               Švajčiarski štátni príslušníci, ktorí si želajú usadiť sa ako samostatne hospodáriaci roľníci a majú bydlisko v Estónsku, a ktorí nepretržite najmenej tri roky mali riadne bydlisko a boli činní v poľnohospodárstve v Estónsku, nepodliehajú ustanoveniam písmena b) ani postupom okrem tých, ktorým podliehajú estónski štátni príslušníci.

               c)

               Tieto prechodné opatrenia sa všeobecne preskúmajú v treťom roku po dni pristúpenia. Komisia Európskych spoločenstiev (ďalej len „Komisia“) na tento účel predloží Spoločnému výboru správu. Spoločný výbor môže rozhodnúť o skrátení alebo ukončení prechodného obdobia uvedeného v písmene a).

               d)

               Ak sa dostatočne preukáže, že v Estónsku po uplynutí prechodného obdobia bude alebo hrozí závažné narušenie trhu s poľnohospodárskou pôdou, Spoločný výbor na žiadosť Estónska rozhodne o predĺžení prechodného obdobia o najviac tri roky

         3.   Cyprus
   Cyprus je oprávnený ponechať v platnosti päť rokov odo dňa pristúpenia k EÚ právne predpisy platné k 31. decembru 2000 týkajúce sa nadobúdania druhého bydliska.
   Podľa zákona o nadobúdaní nehnuteľností (cudzinci) (CAP. 109 a zákonmi 52/1969, 55/1972 a 50/1990, ktoré ho menia a dopĺňajú, nadobúdanie nehnuteľností na Cypre štátnymi príslušníkmi iných štátov podlieha súhlasu ministerskej Rady. Ministerská Rada poverila okresné úrady udeľovaním súhlasu v jej mene. Ak rozloha nehnuteľnosti presiahne 2 donumy (1 donum = 1 338 m2), súhlas môže byť udelený len na tieto účely:

               a)

               prvé alebo druhé bydlisko, ktorého plocha nepresahuje 3 donumy,

               b)

               profesné alebo obchodné priestory,

               c)

               priemysel v sektoroch, ktoré sa považujú za prínosné pre cyperské hospodárstvo.

         Vyššie uvedený zákon bol zmenený a doplnený zákonom č. 54(I)/2003 o nadobúdaní nehnuteľností (cudzinci) (zmena a doplnenie). Zákon neobmedzuje žiadnym spôsobom štátnych príslušníkov členských štátov EÚ a spoločnosti registrované v EÚ pri nadobúdaní nehnuteľností v súvislosti s prvým bydliskom a zahraničnými priamymi investíciami alebo pri nadobúdaní nehnuteľností prostredníctvom realitnými agentmi EÚ a developerskými spoločnosťami. Pokiaľ ide o nadobúdanie nehnuteľností pre druhé bydlisko, zákon ustanovuje, že päť rokov odo dňa pristúpenia Cypru k EÚ, štátni príslušníci členských štátov EÚ bez trvalého pobytu na Cypre a spoločnosti registrované v EÚ, ktoré nemajú sídlo, centrálnu správu alebo miesto podnikania na Cypre, nesmú nadobúdať nehnuteľnosti na účely druhého bydliska, bez predchádzajúceho súhlasu ministerskej Rady, ktorá jeho udelením poverila okresné úrady ako je vyššie uvedené.
   4.   Lotyšsko

               a)

               Lotyšsko je oprávnené ponechať v platnosti sedem rokov odo dňa pristúpenia ustanovenia zákona, ktorým sa mení a doplňa zákon zákon o privatizácii poľnohospodárskej pôdy (nadobudol účinnosť 14. apríla 2003) týkajúce sa nadobúdania poľnohospodárskej pôdy a lesov švajčiarskymi štátnymi príslušníkmi alebo spoločnosťami zriadenými v súlade so švajčiarskymi právnymi predpismi , ktoré nie sú usadené ani registrované, ani nemajú miestnu pobočku alebo zastúpenie v Lotyšsku. Pokiaľ ide o nadobúdanie poľnohospodárskej pôdy a lesov, nesmie sa so švajčiarskym štátnym príslušníkom v žiadnom prípade zaobchádzať nepriaznivejšie ako v čase podpísania tohto protokolu ani sa naň nesmie vzťahovať viac obmedzení ako na štátneho príslušníka tretích krajín.

               b)

               Tieto prechodné opatrenia sa všeobecne preskúmajú pred koncom tretieho roka nasledujúceho po dni pristúpenia k EÚ. Komisia na tento účel predloží Spoločnému výboru správu. Spoločný výbor môže rozhodnúť o skrátení alebo ukončení prechodného obdobia uvedeného v písmene a).

               c)

               Ak sa dostatočne preukáže, že v Lotyšsku po uplynutí prechodného obdobia bude alebo hrozí závažné narušenie trhu s poľnohospodárskou pôdou, Spoločný výbor na žiadosť Lotyšska rozhodne o predĺžení prechodného obdobia o najviac tri roky

         5.   Litva

               a)

               Litva je oprávnená ponechať v platnosti sedem rokov odo dňa pristúpenia k EÚ ustanovenia svojich právnych predpisov platných v čase podpisu tohto protokolu týkajúce sa nadobúdania poľnohospodárskej pôdy a lesov švajčiarskymi štátnymi príslušníkmi alebo spoločnosťami zriadenými v súlade so švajčiarskymi právnymi predpismi, ktoré nie sú usadené ani registrované, ani nemajú miestnu pobočku alebo zastúpenie v Litve. Pokiaľ ide o nadobúdanie poľnohospodárskej pôdy a lesov, nesmie sa so švajčiarskymi štátnymi príslušníkmi v žiadnom prípade zaobchádzať nepriaznivejšie ako v čase podpísania tohto protokolu ani sa na nich nesmie vzťahovať viac obmedzení ako na štátnych príslušníkov tretích krajín. Podľa tejto právnej úpravy švajčiarski štátni príslušníci a právnické osoby, ako aj organizácie založené vo Švajčiarsku bez postavenia právnickej osoby, ktoré však majú občianskoprávnu spôsobilosť v súlade so švajčiarskymi právnymi predpismi, nesmú nadobúdať poľnohospodársku a lesnú pôdu pred koncom 7-ročného prechodného obdobia uvedeného v Zmluve o pristúpení Litovskej republiky k Európskej únie.

               b)

               Švajčiarski štátni príslušníci, ktorí sa chcú usadiť ako samostatne hospodáriaci roľníci a majú bydlisko v Litve, a ktorí nepretržite najmenej tri roky mali riadne bydlisko a boli činní v poľnohospodárstve v Litve, nepodliehajú ustanoveniam písmena a) ani postupom okrem tých, ktorým podliehajú litovskí štátni príslušníci.

               c)

               Tieto prechodné opatrenia sa všeobecne preskúmajú v treťom roku po dni pristúpenia k EÚ. Komisia na tento účel predloží Spoločnému výboru správu. Spoločný výbor môže rozhodnúť o skrátení alebo ukončení prechodného obdobia uvedeného v písmene a).

               d)

               Ak sa dostatočne preukáže, že v Litve po uplynutí prechodného obdobia bude alebo hrozí závažné narušenie trhu s poľnohospodárskou pôdou, Spoločný výbor na žiadosť Litvy rozhodne o predĺžení prechodného obdobia o najviac tri roky.

         6.   Maďarsko

               a)

               Maďarsko je oprávnené päť rokov odo dňa pristúpenia k EÚ ponechať v platnosti ustanovenia zákona LV z roku 1994 o poľnohospodárskej pôde v znení zmien a doplnení týkajúcich sa nadobúdania druhých bydlísk.

               b)

               Švajčiarski štátni príslušníci, ktorí mali nepretržite najmenej štyri roky riadne bydlisko v Maďarsku, nepodliehajú ustanoveniam písmena a) alebo iným pravidlám a postupom okrem tých, ktorým podliehajú maďarskí štátni príslušníci. Počas prechodného obdobia bude Maďarsko na nadobúdanie druhých bydlísk uplatňovať povoľovací postup založený na objektívnych, stálych, transparentných a verejných kritériách. Tieto kritériá sa uplatňujú nediskriminačným spôsobom a nerozlišujú medzi švajčiarskymi štátnymi príslušníkmi s bydliskom v Maďarsku.

               c)

               Maďarsko je oprávnené sedem rokov odo dňa pristúpenia ponechať v platnosti zákazy ustanovené zákonom LV z roku 1994 o poľnohospodárskej pôde v znení zmien a doplnení týkajúcich sa nadobúdania poľnohospodárskej pôdy fyzickými osobami, ktoré nemajú bydlisko v Maďarsku alebo nie sú maďarskými štátnymi príslušníkmi, a právnickými osobami.

               d)

               Švajčiarski štátni príslušníci, ktorí sa chcú usadiť ako samostatne hospodáriaci roľníci a nepretržite najmenej tri roky mali riadne bydlisko a boli činní v poľnohospodárstve v Maďarsku, nepodliehajú ustanoveniam písmena c) ani iným pravidlám a postupom okrem tých, ktorým podliehajú maďarskí štátni príslušníci.

               e)

               Tieto prechodné opatrenia sa všeobecne preskúmajú tri roky po pristúpení. Komisia na tento účel predloží Spoločnému výboru správu. Spoločný výbor môže rozhodnúť o skrátení alebo ukončení prechodného obdobia uvedeného v písmene c).

               f)

               Ak bude Maďarsko počas prechodného obdobia uplatňovať na nadobúdanie poľnohospodárskej pôdy povoľovací postup, musí byť tento postup založený na objektívnych, stabilných, transparentných a verejných kritériách. Tieto kritériá sa uplatňujú nediskriminačným spôsobom.

               g)

               Ak sa dostatočne preukáže, že v Maďarsku po uplynutí prechodného obdobia bude alebo hrozí závažné narušenie trhu s poľnohospodárskou pôdou, Spoločný výbor na žiadosť Maďarska rozhodne o predĺžení prechodného obdobia o najviac tri roky.

         7.   Malta
   Kúpa nehnuteľností na Maltských ostrovoch je upravené zákonom o nehnuteľnostiach (nadobúdanie cudzincami) (Cap. 246 Zbierky zákonov Malty). Tento zákon upravuje:

               a)

                           (1)

                           Švajčiarsky štátny príslušník môže kupovať nehnuteľnosti na Malte na účely bydliska (nie nevyhnutne na účely prvého bydliska) za predpokladu, že táto osoba na Malte už nevlastní iné bývanie. Takáto kúpa nevyžaduje, aby táto osoba mala na území Malty právo pobytu, aj keď podlieha povoleniu (s niektorými v zákone uvedenými výnimkami), ktoré sa nesmú zamietnuť, ak hodnota nehnuteľnosti presahuje sumu určenú ročným indexom (v súčasnosti 30 000 MTL pre byt a 50 000 MTL pre dom).

                           (2)

                           Švajčiarski štátni príslušníci si môžu na Malte zriadiť svoje prvé bydlisko kedykoľvek v súlade s platnými právnymi predpismi. Vysťahovanie z Malty nezakladá povinnosť predať nehnuteľnosť nadobudnutú ako prvé bydlisko.

               b)

               Švajčiarski štátni príslušníci, ktorí nadobudli nehnuteľnosti v osobitných zákonom určených oblastiach (obvykle oblastiach, ktoré sú súčasťou projektov na obnovu mesta) nepotrebujú na účely takéhoto nadobudnutia povolenie ani nie sú obmedzení počtom, spôsobom používania alebo hodnotou nehnuteľností, ktoré môžu nadobudnúť.

         8.   Poľsko

               a)

               Poľsko je oprávnené päť rokov po svojom pristúpení k EÚ ponechať v platnosti svoju právnu úpravu platnú v čase podpísania tohto Protokolu týkajúcu sa nadobúdania druhých bydlísk. Podľa tejto právnej úpravyšvajčiarsky štátny príslušník bude musieť spĺňať požiadavky uvedené v zákone o nadobúdaní nehnuteľností cudzincami z 24. marca 1920 (Dz.U. 1996, Nr 54, poz. 245 zmenený a doplnený), v znení zmien a doplnení.

               b)

               Švajčiarski štátni príslušníci, ktorí mali nepretržite počas štyroch rokov riadne bydlisko v Poľsku, nepodliehajú ustanoveniam písmena c) alebo iným konaniam okrem tých, ktorým podliehajú štátni príslušníci Poľska.

               c)

               Poľsko je oprávnené ponechať dvanásť rokov od pristúpenia k EÚ svoju právnu úpravu týkajúcu sa nadobúdania poľnohospodárskej pôdy a lesov. Pokiaľ ide o nadobúdanie poľnohospodárskej pôdy a lesov, nesmie sa so švajčiarskymi štátnymi príslušníkmi alebo právnickými osobami zriadenými v súlade so švajčiarskymi právnymi predpismi zaobchádzať nepriaznivejšie ako v deň podpísania tohto protokolu. Podľa tejto právnej úpravy je švajčiarsky štátny príslušník bude musieť spĺňať požiadavky uvedené v zákone o nadobúdaní nehnuteľností cudzincami z 24. marca 1920 (Dz.U. 1996, Nr 54, poz. 245 zmenený a doplnený) v znení zmien a doplnení.

               d)

               Švajčiarski štátni príslušníci, ktorí sa chcú usadiť ako samostatne hospodáriaci roľníci a ktorí mali riadne bydlisko a mali ako fyzické osoby alebo právnické osoby prenajatú pôdu v Poľsku nepretržite aspoň tri roky, nepodliehajú ustanoveniam písmena c) ani konaniam okrem tých, ktorým podliehajú poľskí štátni príslušníci. Vo vojvodstvách Warmińsko-Mazurskie, Pomorskie, Kujawsko-Pomorskie, Zachodniopomorskie, Lubuskie, Dolnośląskie, Opolskie a Wielkopolskie sa doba, počas ktorej majú dotknuté osoby bydlisko, a doba nájmu uvedená v predchádzajúcej vete predlžuje na sedem rokov. Doba nájmu predchádzajúceho kúpe pôdy sa vypočíta jednotlivo pre každého švajčiarskeho štátneho príslušníka, ktorý mal v Poľsku prenajatú pôdu, od overeného dátumu podľa pôvodnej nájomnej zmluvy. Samostatne hospodáriaci roľníci, ktorí mali pôdu prenajatú ako právnické osoby, môžu previesť práva právnickej osoby vyplývajúce z nájomnej zmluvy na seba ako na fyzické osoby. Pri výpočte sa do doby nájmu predchádzajúceho právu kúpy započíta doba nájmu podľa zmluvy právnickej osoby. V nájomných zmluvách fyzických osôb možno uviesť skorší overený dátum a započíta sa celá doba nájmu overených zmlúv. Pre samostatne hospodáriacich roľníkov sa nestanovuje žiadna lehota na zmenu súčasných nájomných zmlúv na zmluvy fyzických osôb alebo na písané zmluvy s overeným dátumom. Konanie pri zmene nájomným zmlúv musí byť transparentné a nesmie za žiadnych okolností predstavovať novú prekážku.

               e)

               Tieto prechodné opatrenia sa všeobecne preskúmajú v treťom roku po pristúpení k EÚ. Komisia na tento účel predloží Spoločnému výboru správu. Spoločný výbor môže rozhodnúť o skrátení alebo ukončení prechodného obdobia uvedeného v písmene a).

               f)

               Počas prechodného obdobia Poľsko uplatňuje povoľovacie konanie stanovené právnymi predpismi, ktoré zabezpečí, že povolenie nadobudnutia nehnuteľností v Poľsku bude založené na transparentných, objektívnych, stabilných a verejných kritériách. Tieto kritériá sa uplatňujú nediskriminačným spôsobom.

         9.   Slovinská republika

               a)

               Ak sa do konca obdobia najviac siedmich rokov po pristúpení Slovinska k EÚ vyskytnú ťažkosti na trhu s nehnuteľnosťami, ktoré sú závažné a dá sa očakávať ich pretrvávanie, alebo ktoré by mohli závažne narušiť trh s nehnuteľnosťami v danej oblasti, Slovinsko môže požiadať o udelenie povolenia na zavedenie ochranných opatrení s cieľom dosiahnuťnápravu na trhu s nehnuteľnosťami.

               b)

               Spoločný výbor na žiadosť Slovinska určí v mimoriadnom konaní ochranné opatrenia, ktoré považuje za vhodné, bližšie určí podmienky a spôsoby ich vykonania.

               c)

               V prípade závažných problémov na trhu s nehnuteľnosťami a na výslovnú žiadosť Slovinska spoločný výbor koná do piatich pracovných dní odo prijatia žiadosti s pripojenými príslušnými informáciami. Takto prijaté opatrenia sú okamžite vykonateľné a berú do úvahy záujmy všetkých zúčastnených strán.

               d)

               Opatrenia prijaté v zmysle písmena b) môžu zahŕňať odchylky od ustanovení tejto dohody v tej miere, aká je potrebná na dosiahnutie cieľov uvedených v písmene a).

         10.   Slovensko

               a)

               Slovensko je oprávnené sedem rokov odo dňa pristúpenia k EÚ ponechať v platnosti svoju právnu úpravu týkajúcu sa nadobúdania poľnohospodárskej pôdy a lesov cudzozemcami. Podľa tejto právnej úpravy môže cudzozemec nadobúdať vlastnícke práva k nehnuteľnostiam na území Slovenskej republiky s výnimkou poľnohospodárskej a lesnej pôdy. Cudzozemec nie je oprávnený nadobúdať vlastnícke práva k nehnuteľnostiam, ktorých nadobúdanie cudzozemcami je obmedzené osobitným ustanovením devízového zákona, zák. č. 202/1995 Z.z. v znení neskorších predpisov.

               b)

               Pokiaľ ide o nadobúdanie poľnohospodárskej pôdy a lesov, so švajčiarskym štátnym príslušníkom sa nesmie v žiadnom prípade zaobchádzať nepriaznivejšie ako v čase podpísania zmluvy tohto protokolu, ani sa naň nesmie vzťahovať viac obmedzení ako na štátneho príslušníka tretej krajiny.

               c)

               Švajčiarski štátni príslušníci, ktorí sa chcú usadiť ako samostatne hospodáriaci roľníci a nepretržite najmenej tri roky mali riadne bydlisko a boli činní v poľnohospodárstve na Slovensku, nepodliehajú ustanoveniam písmena c) ani iným konaniam okrem tých, ktorým podliehajú slovenskí štátni príslušníci.

               d)

               Tieto prechodné opatrenia sa všeobecne preskúmajú pred koncom tretieho roku nasledujúceho po pristúpení. Komisia na tento účel predloží Spoločnému výboru správu. Spoločný výbor môže rozhodnúť o skrátení alebo ukončení prechodného obdobia uvedeného v písmene a).

               e)

               Ak Slovensko počas prechodného obdobia zavedie povoľovací režim pre nadobúdanie nehnuteľností osobami, ktoré nemajú bydlisko na území Slovenska, musí byť toto konanie založené na transparentných, objektívnych, stálych a verejných kritériách. Tieto kritériá sa uplatňujú nediskriminačným spôsobom a nerozlišujú medzi slovenskými štátnymi príslušníkmi a švajčiarskymi štátnymi príslušníkmi.

               f)

               Ak sa dostatočne preukáže, že po uplynutí prechodného obdobia na Slovensku bude alebo hrozí závažné narušenie trhu s poľnohospodárskou pôdou, Komisia na žiadosť Slovenska rozhodne o predĺžení prechodného obdobia o najviac tri roky.

         PRÍLOHA II
   Príloha II Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb sa mení a dopĺňa takto:

               1.

               Pod názov „Oddiel A: Akty, na ktoré sa odkazuje“ za bod 1 „Nariadenie (EHS) č. 1408/71“ po „301 R 1386: Nariadenie (ES) č. 1386/2001…“ sa vkladá toto:
               „12003 TN 02/02/A: Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia zo 16. apríla 2003.“

               2.

               Pod hlavičkou „Na účely tejto dohody sa nariadenie upravuje takto:“, bod 1 Oddielu A prílohy II dohody sa mení a dopĺňa takto:

                           a)

                           V bode i) prílohy III, časť A, sa za poslednú položku „Švédske kráľovstvo – Švajčiarska konfederácia“ vkladá toto:

                                       „Česká republika – Švajčiarsko
                                       žiadne

                                       Estónsko – Švajčiarsko
                                       žiadna dohoda

                                       Cyprus – Švajčiarsko
                                       žiadne

                                       Lotyšsko – Švajčiarsko
                                       žiadna dohoda

                                       Litva – Švajčiarsko
                                       žiadna dohoda

                                       Maďarsko – Švajčiarsko
                                       žiadne

                                       Malta – Švajčiarsko
                                       žiadna dohoda

                                       Poľsko – Švajčiarsko
                                       žiadna dohoda

                                       Slovinsko – Švajčiarsko
                                       žiadne

                                       Slovensko – Švajčiarsko
                                       žiadne“

                           b)

                           v bode j) prílohy III, časť B, sa za poslednú položku ”Švédske kráľovstvo – Švajčiarska konfederácia“ sa vkladá toto:

                                       „Česká republika – Švajčiarsko
                                       žiadne

                                       Estónsko – Švajčiarsko
                                       žiadna dohoda

                                       Cyprus – Švajčiarsko
                                       žiadne

                                       Lotyšsko – Švajčiarsko
                                       žiadna dohoda

                                       Litva – Švajčiarsko
                                       žiadna dohoda

                                       Maďarsko – Švajčiarsko
                                       žiadne

                                       Malta – Švajčiarsko
                                       žiadna dohoda

                                       Poľsko – Švajčiarsko
                                       žiadna dohoda

                                       Slovinsko – Švajčiarsko
                                       žiadne

                                       Slovensko – Švajčiarsko
                                       žiadne.“

                           c)

                           Písmeno o) prílohy VI sa mení a dopĺňa takto:

                                       aa)

                                       v bode 3 a) iv) sa za slovo „Španielsko“ vkladá slovo „Maďarsko“

                                       bb)

                                       v bode 4 sa za slovo „Nemecko“ vkladá slovo „Maďarsko“.

               3.

               Pod názvom „Oddiel A: Akty, na ktoré sa odkazuje“ za bod 2 „Nariadenie (EHS) č. 574/72“ za „302 R 410: Nariadenie Komisie (ES) č. 410/2002…“ sa vkladá toto:
               „12003 TN 02/02/A: Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia zo 16. apríla 2003.“

               4.

               Pod názvom 'Oddiel B: Akty, ktoré musia zmluvné strany príslušne zohľadniť pod bodmi „4.18. 383 D 0117: Rozhodnutie č. 117…“, „4.19. 83 D 1112(02): Rozhodnutie č. 118…“, „4.27. 388 D 64: Rozhodnutie č. 136 …“ a „4.37. 393 D 825: Rozhodnutie č. 150…“ jednotlivo „1 94 N: Akt o podmienkach …“ sa vkladá toto:
               „12003 TN 02/02/A: Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia zo 16. apríla 2003.“

               5.

               Pre pracovníkov, ktorí sú štátnymi príslušníkmi Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky sa uplatňujú dojednania uvedené v odseku 1 oddielu Poistenie v nezamestnanosti Protokolu k prílohe II do 30. apríla 2011.

         PRÍLOHA III
   Príloha III Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb sa mení a dopĺňa takto:
   Akty upravené Aktom o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky (Ú. v. EÚ L 236, 23.9.2003), na ktoré sa odkazuje.
   A.   VŠEOBECNÝ SYSTÉM

               1.

               392 L 0051: smernica Rady 92/51/EHS z 18. júna 1992 o druhom všeobecnom systéme uznávania odborného vzdelania a prípravy, ktorou sa dopĺňa smernica 89/48/EHS (Ú. v. ES L 209, 24.7.1992, s. 25).

         B.   PRÁVNICKÉ POVOLANIA

               2.

               377 L 0249: smernica Rady 77/249/EHS z 22. marca 1977 o uľahčení účinného výkonu slobody právnikov poskytovať služby (Ú. v. ES L 78, 26.3.1977, s. 17).

               3.

               398 L 0005: smernica Európskeho parlamentu a Rady 98/5/ES zo 16. februára 1998 o uľahčení trvalého výkonu právnického povolania v inom členskom štáte ako v tom, kde bola získaná kvalifikácia (Ú. v. ES L 77, 14.3.1998, s. 36).

         C.   LEKÁRSKE A ZDRAVOTNÍCKE ČINNOSTI
   Lekári

               4.

               393 L 0016: smernica Rady 93/16/EHS z 5. apríla 1993 na uľahčenie voľného pohybu lekárov a vzájomného uznávania ich diplomov, osvedčení a iných dokladov o formálnych kvalifikáciách (Ú. v. ES L 165, 7.7.1993, s. 1).

         Zdravotné sestry

               5.

               377 L 0452: smernica Rady 77/452/EHS z 27. júna 1977 o vzájomnom uznávaní diplomov, osvedčení a iných dokladov o formálnych kvalifikáciách sestier zodpovedných za všeobecnú starostlivosť a o opatreniach uľahčujúcich účinné uplatňovanie práva usadiť sa a slobody poskytovať služby (Ú. v. ES L 176, 15.7.1977, s. 1).

         Zubní lekári

               6.

               378 L 0686: smernica Rady 78/686/EHS z 25. júla 1978 o vzájomnom uznávaní diplomov, osvedčení a iných dokladov o formálnych kvalifikáciách zubných lekárov vrátane opatrení na uľahčenie účinného uplatňovania práva usadiť sa a slobody poskytovať služby (Ú. v. ES L 233, 24.8.1978, s. 1).

               7.

               378 L 0687: smernica Rady 78/687/EHS z 25. júla 1978 o koordinácii zákonov, iných právnych predpisov alebo správnych opatrení týkajúcich sa činností zubných lekárov (Ú. v. ES L 233, 24.8.1978, s. 10).

         Veterinárni lekári

               8.

               378 L 1026: smernica Rady 78/1026/EHS z 18. decembra 1978 o vzájomnom uznávaní diplomov, osvedčení a iných dokladov o formálnych kvalifikáciách vo veterinárnom lekárstve a o opatreniach uľahčujúcich účinné uplatňovanie práva usadiť sa a slobody poskytovať služby (Ú. v. ES L 362, 23.12.1978, s. 1).

         Pôrodné asistentky

               9.

               380 L 0154: smernica Rady 80/154/EHS z 21. januára 1980 o vzájomnom uznávaní diplomov, osvedčení a iných dokladov o formálnych kvalifikáciách v oblasti pôrodnej asistencie a o opatreniach na uľahčenie účinného uplatňovania práva usadiť sa a slobody poskytovať služby (Ú. v. ES L 33, 11.2.1980, s. 1).

         Farmácia

               10.

               385 L 0433: smernica Rady 85/433/EHS zo 16. septembra 1985 o vzájomnom uznávaní diplomov, osvedčení a iných dokladov o formálnych kvalifikáciách farmaceutov vrátane opatrení na uľahčenie účinného uplatňovania práva usadiť sa pre určité farmaceutické činnosti (Ú. v. ES L 253, 24.9.1985, s. 37).

         D.   ARCHITEKTÚRA

               11.

               385 L 0384: smernica Rady 85/384/EHS z 10. júna 1985 o vzájomnom uznávaní diplomov, osvedčení a iných dokladov o formálnych kvalifikáciách v oblasti architektúry a o opatreniach na uľahčenie účinného uplatňovania práva usadiť sa a slobody poskytovať služby (Ú. v. ES L 223, 21.8.1985, s. 15).

         E.   OBCHODOVANIE S TOXICKÝMI VÝROBKAMI A ICH DISTRIBÚCIA

               12.

               374 L 0557: smernica Rady 74/557/EHS zo 4. júna 1974 o uplatňovaní slobody usadiť sa a slobody poskytovať služby, pokiaľ ide o činnosti samostatne zárobkovo činných osôb a sprostredkovateľov pôsobiacich v oblasti obchodovania s toxickými výrobkami a ich distribúcie (Ú. v. ES L 307, 18.11.1974, s. 5).

         Vyhlásenie Švajčiarska o uznávaní diplomov v oblasti pôrodnej asistencie a všeobecnej starostlivosti
   Švajčiarsko si vyhradzuje právo uznávať kvalifikáciu držiteľov diplomov v oblasti pôrodníctva a všeobecnej starostlivosti podľa článkov 4b a 4c smernice 77/452/EHS a článkov 5a a 5b smernice 80/154/EEC o nadobudnutých právach, až po preskúmaní zhody ich kvalifikácie so smernicami 77/453/EHS a 80/155/EHS. Na tento účel Švajčiarsko môže požadovať zloženie testu spôsobilosti alebo absolvovanie adaptačnej doby.
   Vyhlásenie Švajčiarska o autonómnych opatreniach ku dňu podpisu
   Švajčiarsko zabezpečí predbežný prístup na svoj trh práce pre občanov nových členských štátov na základe svojich vnútroštátnych právnych predpisov pred nadobudnutím platnosti prechodných dojednaní, uvedených v tomto protokole. Na tento účel Švajčiarsko otvorí osobitné kvóty pre krátkodobé ako aj dlhodobé pracovné povolenia, ako je uvedené v článku 10 ods. 1 dohody v prospech občanov nových členských štátov, ku dňu podpisu protokolu. Kvóty budú predstavovať 700 dlhodobých povolení a 2 500 krátkodobých povolení ročne. Okrem toho, 5 000 pracovníkov s krátkodobým povolením ročne bude pripustených na pobyt kratší ako 4 mesiace.
   Vyhlásenie Poľska o uznávaní diplomov zdravotných sestier zodpovedných za všeobecnú starostlivosť a pôrodných asistentiek
   Poľsko berie na vedomie vyhlásenie Švajčiarska týkajúce sa uznávania diplomov v oblasti všeobecnej starostlivosti a pôrodníctva, ale rozhodne očakáva od Švajčiarska úplné rešpektovanie článku 4b smernice 77/452/EHS a článku 5b smernice 80/154/EHS v znení platnom ku dňu, ktorým protokol k dohode medzi Európskym spoločenstvom a jeho členkými štátmi na jednej strane a Švajčiarskou federáciou na strane druhej o voľnom pohybe osôb na základe rozšírenia Európskej únie nadobúda platnosť.